આગામી લોકસભા ચૂંટણી ૨૦૧૯ માટે ગુજરાતના ચૂંટણી પ્રભારી તરીકે જવાબદારી મળ્યા બાદ પ્રથમ ગુજરાતની મુલાકાતે આવેલા રાજ્યસભાના સાંસદ અને ભાજપાના રાષ્ટીય ઉપાધ્યક્ષ ઓમજી માથૂરે ભાજપા પ્રદેશ કાર્યાલય કમલમ ખાતે યોજાયેલ એક પત્રકાર પરિષદને સંબોધન કરતા જણાવ્યું હતુ કે, ગુજરાતના તમામ ૫૦ હજાર જેટલા બુથ પર સંગઠનનો મજબૂત આધાર એવા પેજ પ્રમુખ છે અને આ પેજ પ્રમુખના ક્લસ્ટર બનાવીને તાજેતરમાં જ ખાટલા બેઠકનું આયોજન ગુજરાતના સંગઠન દ્વારા થઇ ચૂક્યું છે.